לורה ליני

לורה לג'ט ליני (באנגלית: Laura Leggett Linney; נולדה ב-5 בפברואר 1964) היא שחקנית קולנוע, טלוויזיה ותיאטרון אמריקאית, זוכת ארבעה פרסי אמי ושני פרסי גלובוס הזהב ומועמדת שלושה פרסי אוסקר וחמישה פרסי טוני.

 ביוגרפיה 
ליני נולדה ב-5 בפברואר 1964, במנהטן, ניו יורק. אמה, מרים אנדרסון "אן" פרס (לבית לג'ט), הייתה אחות במרכז הסרטן ממוריאל סלואן קטרינג, ואביה, רומולוס זכריה ליני הרביעי , היה מחזאי ופרופסור. ליני בילתה את הקיץ עם אביה בניו המפשייר והתאהבה בבמה, ועבדה עם קבוצת התיאטרון המקומית החל מגיל אחת עשרה. סבא רבא רבא של ליני מצד אביה היה חבר הקונגרס הרפובליקני רומולוס זכריה ליני . יש לה אחות למחצה בשם סוזן מנישואיו השניים של אביה.

ליני בוגרת בית הספר נורת'פילד מאונט חרמון בשנת 1982 (בו היא משמשת כיום כיו"ר המועצה המייעצת לאמנויות). לאחר מכן למדה באוניברסיטת נורת'ווסטרן לפני שעברה לאוניברסיטת בראון, שם למדה משחק וכיהנה בדירקטוריון של Production Workshop, קבוצת התיאטרון הסטודנטיאלית של האוניברסיטה.

ליני סיימה את לימודיה בבראון בשנת 1986 והמשיכה ללמוד משחק בבית הספר ג'וליארד כחברה בקבוצה 19 (1986–1990), שכללה גם את ג'ין טריפלהורן וטים בלייק נלסון. בשנת 2003, ליני קיבלה תואר דוקטור לשם כבוד באמנויות יפות מבראון. היא קיבלה תואר דוקטור לשם כבוד באמנויות יפות מג'וליארד כשנשאה את נאום סיום הלימודים של בית הספר בשנת 2009.

 קריירה 
שמאל|ממוזער|218x218 פיקסלים|ליני, 2009
קריירת המשחק של ליני החלה בתפקידים קטנים בסרטים בולטים ב-1992 – "השמן של לורנצו" ו"דייב". תפקידה המשמעותי הראשון היה במסגרת המיני-סדרה הטלוויזיונית "סיפורי סן פרנסיסקו" שנה לאחר מכן.

ליני קיבלה תפקידים משמעותיים יותר בקולנוע. במהלך שנות התשעים של המאה ה-20 הופיעה בסרטים "קונגו", "פחד ראשוני", "כח להשחית" ו"המופע של טרומן".

בשנת 2000 הייתה לראשונה מועמדת לפרס אוסקר, בקטגוריית פרס אוסקר לשחקנית הטובה ביותר, על משחקה בסרט "מישהו לסמוך עליו". הופעתה של ליני בסרט בתור בנקאית ואם חד הורית זיכתה אותה גם במועמדות לפרס גלובוס הזהב. שנה לאחר מכן זכתה ליני לראשונה בפרס, ושוב היה זה תחום הטלוויזיה אשר הקדים את הקריירה הקולנועית; ליני זכתה בפרס אמי על משחקה בדרמה "האיריס הפראי".

לאחר הופעות בסרט הטלוויזיה "פרויקט לארים" ובסרט הקולנוע "נבואות איש העש" ב-2002 זכתה ליני ב-2003 בפעם השנייה באמי, הפעם בזכות הופעת אורח בקומדיה "פרייז'ר". באותה שנה גילמה דמות משנית בסרט נוסף של איסטווד - "מיסטיק ריבר". הופעתה זו זיכתה אותה במועמדות לפרס באפט"א הבריטי. באותה שנה הופיעה גם בסרטו של אלן פארקר "החיים של דייוויד גייל" ובסרט משופע הכוכבים "אהבה זה כל הסיפור".

בשנת 2004 שוב הייתה ליני מועמדת לפרס האוסקר ולפרס גלובוס הזהב, הפעם בקטגוריית שחקנית המשנה, הפעם על הופעתה בסרט "קינסי", אודות אלפרד קינסי. עם זאת, גם הפעם לא זכתה בפרס. ב-2005 שוב הייתה מועמדת לגלובוס הזהב בעבור הופעתה בסרט "חיים בין השורות" ולפרס סאטורן בעבור הופעתה בסרט "השדים של אמילי", אך גם במקרים אלו לא זכתה.

ב-2006 כיכבה ליני בסאטירה הפוליטית של בארי לוינסון "איש השנה" לצידו של רובין ויליאמס ובדרמה הקומית "שיעורי נהיגה". שנה לאחר מכן שוב קיבלה מועמדות לפרס האוסקר בקטגוריית השחקנית הטובה ביותר בעבור הופעתה בסרט "לסגור מעגל". במהלך 2007 שיחקה ליני גם בסרטים "יומני האומנת" ו"הפרצה".

בשנת 2008 זכתה ליני לראשונה בפרס גלובוס הזהב על תפקידה במיני סדרת הדרמה הביוגרפית "ג'ון אדמס", בה גילמה את דמותה של אביגייל אדמס, אשתו של נשיא ארצות הברית השני ג'ון אדמס. על תפקידה קיבלה ליני גם את פרס אמי השלישי שלה. ב-2010 זכתה בפרס גלובוס הזהב על תפקידה בסדרה "מזל סרטן". ב-2013 זכתה בפרס קריסטל למצוינות נשים בקולנוע.

בשנת 2016, השתתפה בסרט "סאלי: נס על ההדסון" בבימויו של קלינט איסטווד. הסרט עוסק בנחיתת החירום של טיסה 1549 של יו אס איירווייז על נהר ההדסון בניו יורק. ליני מגלמת את לורין, לצידם של טום הנקס, ארון אקהרט ואנה גאן. באותה שנה שיחקה בסרטו של טום פורד "יצורים ליליים", בכיכובם של איימי אדמס, ג'ייק ג'ילנהול, איילה פישר ואהרון טיילור-ג'ונסון.

משנת 2017 עד 2022 גילמה את דמותה של ונדי בירד בסדרת הטלוויזיה "אוזרק" ששודרה בנטפליקס. על תפקידה זה קיבלה מועמדות לפרס אמי לשחקנית ראשית בסדרת דרמה לשנת 2019.

בשנת 2019 שבה לגלם את דמותה של מרי אן סינגלטון בחידוש למיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים מאת ארמיסטד מופין.

באפריל 2023 שבה ליני לברודוויי ושיחקה במחזה "Summer, 1976" מאת המחזאי דייוויד אובורן . המחזה עלה על ידי מועדון התיאטרון של מנהטן , בבימויו של דניאל סאליבן , והצגות טרום-בכורה התקיימו בתיאטרון סמואל ג'יי פרידמן  ב-4 באפריל 2023.

 חיים אישיים 
ליני נישאה לשחקן דייוויד אדקינס ב-2 בספטמבר 1995; הם התגרשו בשנת 2000.

בשנת 2007 היא התארסה למארק שאואר, יועץ סמים ואלכוהול מטליורייד, קולורדו. ביום חתונתה במאי 2009, השחקן ליאם ניסן ליווה אותה לחופה. ב-8 בינואר 2014, בגיל 49, ליני ילדה בן.

 פילמוגרפיה חלקית 
 קולנוע 
+שנהסרטתפקידהערות1992השמן של לורנצומורה1993דייברנדימהלכים תמימים (אנ')מורה1994שינוי פשוט של הגורל ננסי למברט1995קונגו קארן רוס1996פחד ראשוניז'אנט ואנאבל1997כוח להשחיתקייט ויטני1998המופע של טרומןמריל ברבנק / האנה גייל1999Lushרייצ'ל ואן דייק2000מישהו לסמוך עליוסמנתה "סמי" פרסקוטמועמדת פרס אוסקר לשחקנית הטובה ביותר
מועמדת פרס גלובוס הזהב לשחקנית הטובה ביותר בסרט דרמה
מועמדת פרס אינדפנדנט ספיריט לשחקנית הטובה ביותר בית האשליות ברטה דורסטMazeקאלי2002נבואות איש העשקוני מיילס2003החיים של דייוויד גיילקונסטנס הראווימיסטיק ריבראנבת' מארקאםמועמדת פרס באפט"א לשחקנית הטובה ביותר בתפקיד משנהאהבה זה כל הסיפורשרה2004נ.ב. אוהב אותך לואיז הרינגטוןקינסי קלרה מקמילן מועמדת פרס אוסקר לשחקנית המשנה הטובה ביותר
מועמדת פרס גלובוס הזהב לשחקנית המשנה הטובה ביותר2005חיים בין השורותג'ואן ברקמןמועמדת פרס גלובוס הזהב לשחקנית הטובה ביותר בסרט קומדיה או מוזיקלי
מועמדת פרס אינדפנדנט ספיריט לשחקנית הטובה ביותר גירוש השדים של אמילי רוזארין ברונר2006שיעורי נהיגה לורה מרשלג‘ינדאביין קליירThe Hottest Stateג'סיאיש השנהאלינור גרין2007לסגור מעגל וונדי סאבאג'מועמדת פרס אוסקר לשחקנית הטובה ביותרהפרצה קייט בורוזיומני האומנת גברת X2008הגבר האחר ליסה ריימו2009The City of Your Final Destinationקרוליין גאנד2010Sympathy for Deliciousנינה יואיMorningד"ר גודמן2011הפרטים הקטנים לילהשירות המתנות החשאי של ארתורמחשב הקוטב הצפונידיבוב2012הייד פארק על ההדסון מרגרט סאקלי 2013הרשות החמישיתשרה שו2015מר הולמסהגברת מונרו2016גאון לואיז סנדרסצבי הנינג'ה: יוצאים מהצלליםרבקה וינסנטסאלי: נס על ההדסוןלוריין סאלנברגריצורים לילייםאן סאטון2017ארוחת הערב קלייר לוהמן2020נפילה שרה פטרסוןללא מוצא ריטה2023נשים ונפלאותקריסיWildcatרג'ינה אוקונר2024חוף השמש כריסטין

 טלוויזיה 
+שנהסדרהתפקידהערות1993Class of '61לילי מאגרוסרט טלוויזיה של ABCBlind Spotפיביסרט טלוויזיה של CBSסיפורי סן פרנסיסקו מרי אן סינגלטון6 פרקים1994חוק וסדרמרתה בוואןפרק: "Blue Bamboo"1998More Tales of the Cityמרי אן סינגלטון6 פרקים1999Love Lettersמליסה גרדנר קובסרט טלוויזיה של ABC2000Running Matesלורין הארטמןסרט טלוויזיה של TNT2001Further Tales of the Cityמרי אן סינגלטון3 פרקיםAmerican Mastersזלדה פיצג'רלדפרק: "F. Scott Fitzgerald: Winter Dreams"Wild Irisאיריס בְּרָאוַארדסרט טלוויזיה של שואוטיים
פרס אמי לבידור בפריים טיים לשחקנית ראשית במיני-סדרה או בסרט  (2002)2002Woodrow Wilson and the Birth of the American Centuryניילי וילסוןדיבוב; סרט טלוויזיה של PBSפרויקט לארמי: עיירה עם תקווה שרי ג'ונסוןסרט טלוויזיה של HBOהמלך הילמרליןדיבוב; פרק: "Dang Ol' Love"2003–2004פרייז'רמינדי / שרלוט קונור6 פרקים
פרס אמי לבידור בפריים טיים לשחקנית אורחת בסדרת קומדיה  (2004)2006אבא אמריקאידוקטור גופטהדיבוב; פרק: "Roger 'n' Me"2008ג'ון אדמסאביגייל אדמס7 פרקים
פרס גלובוס הזהב לשחקנית הטובה ביותר במיני-סדרה או בסרט טלוויזיה
פרס אמי לבידור בפריים טיים לשחקנית ראשית במיני-סדרה או בסרט (2008)

פרס גילדת שחקני המסך לשחקנית הטובה ביותר בסרט טלוויזיה או במיני-סדרה  (2009)2010–2013מזל סרטןקת'רין "קתי" ג'יימיסוןתפקיד ראשי (4 עונות); 40 פרקים
גם מפיקה בפועל
פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2011) קיבלה גם מועמדות שנה לאחר מכן.

פרס אמי לבידור בפריים טיים לשחקנית ראשית במיני-סדרה או בסרט  (2013)
מועמדת פרס אמי לבידור בפריים טיים לשחקנית ראשית בסדרת קומדיה (2011)2017יום האף האדום למעשה שרהסרט טלוויזיה קצר של BBC Oneהשבוע שעבר עם ג'ון אוליברפלורנס הרדינגפרק: "Sinclair Broadcast Group"2017–2022אוזרקוונדי בירדתפקיד ראשי (4 עונות); 44 פרקים
גם ביימה פרק בודד
מועמדת פרס גלובוס הזהב לשחקנית הטובה ביותר בסדרת דרמה (2021, 2023)

מועמדת פרס אמי לבידור בפריים טיים לשחקנית ראשית בסדרת דרמה (2019–2020, 2022)2018Sink Sank Sunkמיציסדרת רשת; 3 פרקיםבוג'ק הורסמןעצמהדיבוב; פרק: "The Dog Days Are Over"2019סיפורי סן פרנסיסקו מרי אן סינגלטון9 פרקים
גם מפיקה בפועל2020מקרוב: הכול על נגיף הקורונהקרייניתפרק:  "The Race for a Vaccine"2022ניומן וודוורד: כוכבי הקולנוע האחרונים (אנ')ג'ואן וודוורדדיבוב; 5 פרקים2025הארנבת השחורה (אנ')במאית 2 פרקים2026American Classicקריסטן פורסט ביןסדרה עתידית של MGM+ לנטרניםסדרה עתידית של HBO

 תיאטרון 
+שנהמחזהתפקידהערות1990–1992שש דרגות לקירבהטסברודוויי1992Sight Unseenגרטהאוף ברודוויי1992–1993השחףנינהברודוויי1994הדה גאבלרתיאה אלפסטדOlympia Theatre1995–1996Holidayלינדה סיטוןברודוויי1998Honourקלאודיהברודוויי2000הדוד וניהילנה אנדרייבנהברודוויי2002ציד המכשפותאליזבת פרוקטור ברודוויי
מועמדת פרס טוני לשחקנית הטובה ביותר במחזה  (2002)2004Sight Unseenפטריסיהברודוויי
מועמדת פרס טוני לשחקנית הטובה ביותר במחזה  (2005)2008יחסים מסוכנים המרקיזה דה מרטיברודוויי2010–2011Time Stands Stillשרה גודוויןברודוויי
מועמדת פרס טוני לשחקנית הטובה ביותר במחזה  (2010)2017השועלים הקטנים רגינה גידנס / בירדי הובארדברודוויי
מועמדת פרס טוני לשחקנית הטובה ביותר במחזה  (2017)2018–2020שמי לוסי בארטון לוסי בארטוןתיאטרון ברידג'  בלונדון
ברודוויי
מועמדת פרס טוני לשחקנית הטובה ביותר במחזה  (2020)2023Summer, 1976דיאנהברודוויי2024גוטנברג! המחזמר המפיקהברודוויי

קישורים חיצוניים




הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:בוגרות אוניברסיטת בראון
קטגוריה:בוגרי אוניברסיטת בראון
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:זוכי פרס גילדת שחקני המסך - שחקנים
קטגוריה:זוכי אמי בפריים טיים: שחקנית ראשית במיני-סדרה או בסרט
קטגוריה:זוכי אמי בפריים טיים: שחקנית אורחת בקומדיה
קטגוריה:זוכי פרס גלובוס הזהב: טלוויזיה: שחקנית בתוכנית מוזיקלית או קומית
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכות פרס קריסטל
קטגוריה:אמריקאיות שנולדו ב-1964
קטגוריה:אמריקאים שנולדו ב-1964